Lav et referat af nedenstående tekst:

Tekst:
Cyklisterne i Aalborg får nu endnu en grund til at være glade for deres cykler, for snart kan de komme nemmere omkring. Aalborg får nemlig, som landets andre storbyer, cykelgader. København, Odense og Aarhus har haft det i noget tid, og nu er de første gader i Aalborg Kommune afmærket som cykelgader. Den ene gade er Mellem Broerne, der går langs med Limfjorden på Nørresundby siden, mens den anden gade er placeret i Øgaden på Samsøgade. Bilisterne må vige At det bliver en cykelgade, betyder ikke, at bilister skal lægge ruten om, men at de skal køre på cyklisternes præmisser. Det betyder, at der bliver en fartgrænse på 30 kilometer i timen på de to gader, at bilister skal give særligt god plads til cykler, og at parkering kun må ske i opmærkede båse. - Der er heldigvis flere og flere, der tager cyklen rundt i midtbyen. Det er bare så vigtigt, at de kan køre trygt og sikkert i byens gader, siger rådmanden i By og Land, Jan Nymark Rose Thaysen. Hvorfor valget er faldet på netop de to gader, er der en god forklaring på. Samsøgade er valgt, fordi der ifølge kommunen færdes flere på cykler end i biler, men vejen er for smal til at lave en cykelsti. Derudover er gaden en del af Supercykelstien, som blandt andet leder ud til Aalborg Universitet og bruges af mange studerende. Mens der er tale om en cykelrute, mange bruger til skole og arbejde på Samsøgade, er valget af den anden gade også bygget på fornøjelse. -  Vi ønsker at underbygge tanken med Mellem Broerne som et fredeligt vejforløb i skønne omgivelser, hvor alle kan færdes trygt og sikkert. Rigtig mange fodgængere og cyklister bruger strækningen på rekreative ture og i forbindelse med pendling via Kulturbroen, siger Jan Nymark Rose Thaysen. Hvis du vil blive klogere på reglerne i cykelgaderne, har Aalborg Kommune lavet denne video:

Referat:
Samsøgade og Mellem Broerne bliver Aalborgs første cykelgader.